Bode Miller

Samuel Bode Miller (; naixito o 12 d'octubre de 1977) ye un esquiador estausunidense. Ye medallista d'oro en os Chuegos Olimpicos y en o Campionato d'o Mundo d'esquí, d'os vegatas campión d'a clasificación cheneral d'a Copa d'o Mundo en 2005 y 2008, y ye por un regular considerato como o esquiador alpín estausunidense mas important de toz os tiempos. Ye tamién uno d'os grans esquiadors de tota a historia con un total de 32 victorias en a Copa d'o Mundo, y una vegata campión en as cinco disciplinas existents. Estió o cinqueno hombre en ganar cursas d'a Copa d'o Mundo d'esquí en as cinco disciplinas: slalom, slalom chigant, super-chigant, descenso y combinato. Ye l'unico esquiador en a historia en ganar cinco cursas d'a Copa d'o Mundo en cadaguna d'as disciplinas.
En 2008, Miller y Lindsey Vonn consiguioron por primera vegata en 25 anyos ta os Estaus Unius os títols d'a clasificación cheneral d'a Copa d'o Mundo, tanto en a categoría d'hombres como en la de mullers.

Ha ganato cinco medallas en os Chuegos Olimpicos d'hibierno, mas que dengún atro esquiador estausunidense — dos platas (slalom chigant y combinato) en 2002, y un oro (super combinato), un archent (Super-chigant) un bronce (descenso) en 2010. Miller ye un d'os cinco esquiadors que ha ganto medallas olimpicas en cuatre disciplinas diferents, chunto a Kjetil André Aamodt y as esquiadoras Anja Pärson, Janica Kostelic, y Katja Seizinger.

D'atra man tamién ye ganador de seis títols d'a Copa d'o Mundo en cuatre disciplinas diferents, mancando-le nomás de ganar o títol en slalom. O 12 de mayo de 2007, Miller deixó o equipo estausunidense d'esquíBode Miller quits U. S. ski teamBode Miller quits US ski team y compitió de forma independient por dos tempodas en o suyo propio equipo, o "Team America". En octubre de 2009 Miller tornó a o equipo nacional d'Estaus Unius.

Referencias

 Vinclos externos 

Categoría:Esquiadors d'Estaus Unius
Categoría:Medallistas olimpicos d'Estaus Unius
Categoría:Medalla d'oro en os Chuegos Olimpicos d'hibierno
Categoría:Medalla d'archent en os Chuegos Olimpicos d'hibierno
Categoría:Medalla de bronce en os Chuegos Olimpicos d'hibierno
Categoría:Naixius de Nueva Hampshire
Categoría:1977 (naixencias)